คนที่บ้านชอบจับผิดจนตอนนี้ไม่ว่าจะทำอะไรจะมีอาการลนทุกอย่างจะแก้ยังไงให้หายดี
สวัสดีค่ะ การถูกจับตามอง หรือพยายามจับผิดตลอดเวลานั้น อาจทำให้ผู้ถูกกระทำรู้สึกไม่สบายใจ กระวนกระวาย หรือมีภาวะวิตกกังวล ภาวะซึมเศร้า โรคซึมเศร้าตามมาได้ซึ่งการรักษาหลักก็คงต้องแก้ไขตามสาเหตุ หากผู้ที่ทำให้เรามีความรู้สึกไม่สบายใจ เป็นคนใกล้ตัว คือเป็นคนในครอบครัวเองนั้น ควรเปิดใจพูดคุยกันโดยตรงจะดีที่สุด ว่าเราไม่สบายใจ ไม่ชอบความรู้สึกแบบนี้ และหากแก้ไขไม่ได้ ก็ควรจะต้องหลีกเลี่ยงกันซักพักเพื่อสุขภาพจิตของตนเองหากมีอาการเป็นมาก จนควบคุมไม่ได้ ทำให้การเรียนการทำงานแย่ลง นอนไม่หลับ การกินเปลี่ยนแปลงไป ควรไปพบแพทย์เพื่อประเมินสุขภาพจิตต่อไป